भगवान चन्द्रप्रभु का मोक्षकल्याण दिवस मनाया, निर्वाण लड्डू चढ़ाया
सकलदिगम्बर जैन समाज के तत्वावधान में श्री दिगम्बर जैन बड़ा मंदिर में शनिवार को जैन धर्म के 8वेें तीर्थंकर भगवान चन्द्र प्रभु का मोक्ष कल्याण दिवस धूमधाम से मनाया गया।
जैैन समाज के प्रवक्ता विमल जौला ने बताया कि मोक्ष कल्याण दिवस पर सोधर्म इन्द्र बाबूलाल खण्डवा को भगवान चन्द्र प्रभु, पार्श्वनाथ की शांतिधारा करनेे का सौभाग्य प्राप्त हुआ। भगवान चन्द्र प्रभु का निर्वाणकाण्ड बोल कर समाज श्रेष्ठी नेमीचन्द, चेतन कुमार, पूर्णिमा गंगवाल ने गाजेबाजे के साथ निर्वाण लड्डू चढ़ाया। इस दौरान चन्द्रप्रभु मण्डल विधान का आयोजन किया गया जिसमें सोधर्म इन्द्र ने मण्डल विधान पर पांच मंगल कलश की स्थापना की।
पं.सुरेश के शास्त्री के सान्निध्य में ज्ञानचन्द सौगानी, महेन्द्र सुनारा, सुरेश पाटनी, जयकुमार सुनारा, सुरेश गिन्दोड़ी, निर्मल जैन, राकेश जैन, सुनील भाणजा सहित सभी इन्द्र-इन्द्राणियों ने सामूहिक कलशाभिषेक कर नित्य नियम पूजा, आदिनाथ पूजा, चन्द्रप्रभु पूजा, पार्श्वनाथ पूजा के साथ चन्द्रप्रभु मण्डल विधान की विशेष पूजा अर्चना की गई।
इस दौरान विधान में बैठे सभी पूजार्थियों ने 135 श्रीफल अघ्र्य मण्डप पर समर्पित किए। इसी तरह शहर के सभी जिनाल्यों में भगवान चन्द्रप्रभु का मोक्ष कल्याण दिवस पर निर्वाण लड्डू चढ़ाए। इसी प्रकार झिलाय संवाददाता के अनुसार- गांव झिलाय स्थित श्री चन्द्रप्रभु दिगम्बर जैन मंदिर में भगवान चन्द्रप्रभु के निर्वाण लडडू चढ़ाया। धर्मेन्द्र पहाड़िया ने बताया कि शनिवार की सुबह नित्य अभिषेक, शांतिधारा , देव शास्त्र गुरू, चौबीस भगवान, मुनिसुव्रत नवग्रह निर्वाण क्षेत्रों की पूजा करके निर्वाणकाण्ड बोलकर निर्वाण लडडू चढ़ाया। इस अवसर प्रेमचन्द मोदी, महावीरप्रसाद पहाडिया, सुरेश, रमेश जैन, नेमीचन्द मोदी, विमल, सुशीला जैन, कमला, शीला, नीतू, निर्मला सहित कई श्रद्धालु मौजूद थे।
निवाई. विधानमंडल में पूजा-अर्चना करते श्रद्धालु।
bho_Deva hin_Deva hin_Deva awa_Deva hin_Deva awa_Deva